stanford-oval/wikipedia huggingface dataset:
Stylída
Kunnan osat

Vuoden 2011 kuntauudistuksesta lähtien Stylídan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Echinaíoi | Achinós | Achinós | 726 |
| Echinaíoi | Achinós | Drépano | 2 |
| Echinaíoi | Achinós | Drosiá | 7 |
| Echinaíoi | Achinós | Kouvéla | 65 |
| Echinaíoi | Achinós | Paralía Achinoú | 12 |
| Echinaíoi | Achinós | Plataniás | 4 |
| Echinaíoi | Achinós | Skasmáda | 0 |
| Echinaíoi | Achládi | Achládi | 384 |
| Echinaíoi | Karavómylos | Karavómylos | 634 |
| Echinaíoi | Karavómylos | Panórama | 39 |
| Echinaíoi | Palaiokeraséa | Palaiokeraséa | 291 |
| Echinaíoi | Ráches | Foúrnoi | 21 |
| Echinaíoi | Ráches | Ftiliá | 20 |
| Echinaíoi | Ráches | Paralía Rachón | 541 |
| Echinaíoi | Ráches | Ráches | 593 |
| Echinaíoi | Spartiá | Néa Spartiá | 238 |
| Echinaíoi | Spartiá | Spartiá | 187 |
Echinaíoi: Yhteensä: 3 764
| Pelasgía | Glýfa | Drymária | 2 |
| Pelasgía | Glýfa | Fanós | 32 |
| Pelasgía | Glýfa | Glýfa | 612 |
| Pelasgía | Glýfa | Limáni Vathykoílou | 25 |
| Pelasgía | Glýfa | Pagóni | 2 |
| Pelasgía | Mýloi | Monastíri (Monastírio) | 0 |
| Pelasgía | Mýloi | Mýloi | 378 |
| Pelasgía | Pelasgía | Kyparissónas | 38 |
| Pelasgía | Pelasgía | Liasíki | 40 |
| Pelasgía | Pelasgía | Paralía Pelasgías | 40 |
| Pelasgía | Pelasgía | Pelasgía | 1 497 |
| Pelasgía | Vathýkoilo | Vathýkoilo | 194 |
Pelasgía: Yhteensä: 2 860
| Stylída | Agía Marína | Agía Marína | 355 |
| Stylída | Ánydro | Ánydro | 157 |
| Stylída | Avláki | Avláki | 471 |
| Stylída | Longítsi | Longítsi | 48 |
| Stylída | Neráida | Neráida | 84 |
| Stylída | Stylída | Koútsouro | 14 |
| Stylída | Stylída | Melíssia | 24 |
| Stylída | Stylída | Petarádes | 36 |
| Stylída | Stylída | Plákes | 11 |
| Stylída | Stylída | Stylída | 4 892 |
| Stylída | Stylída | Vasilikí | 34 |
Stylída: Yhteensä: 6 126
Yhteensä: 12 750
Aiheesta muualla

Kuvia tai muita tiedostoja aiheesta Stylída Wikimedia Commonsissa
Δήμος Στυλίδος. Stylídan kunnan verkkosivut. (kreikaksi)
Keski-Kreikan alue
| --- | --- |
Boiotian alueyksikkö:   Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:   Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:   Ágrafa  Karpenísi 
Fokiin alueyksikkö:   Delfoí  Dorída 
Fthiotiin alueyksikkö:   Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Somerville

Somerville voi tarkoittaa:
Paikkoja

Somerville (Alabama)
Somerville (Indiana)
Somerville (Maine)
Somerville (Massachusetts) (Katso: Davis Square)
Somerville (New Jersey)
Somerville (Ohio)
Somerville (Tennessee)
Somerville (Texas)
Somerville (Victoria), Australiassa
Somerville (kraatteri), Kuussa
Henkilöitä

Geraldine Somerville (s. 1967), irlantilais-brittiläinen näyttelijä
James Somerville (1882–1949), brittiläinen amiraali
Jimmy Somerville (s. 1961), skotlantilainen laulaja ja lauluntekijä
Mary Somerville (1780–1872), skotlantilainen matemaatikko
Phyllis Somerville (1943–2020), yhdysvaltalainen elokuva- ja televisionäyttelijä
Muuta

Somerville College, yksi Oxfordin yliopiston collegeista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Somerville”, voi hakea sivunnimihaulla, laajalla sivunnimihaulla tai tekstihaulla.
Sun Wen

Sun Wen (s. 6. huhtikuuta 1973 Shanghai, Kiina) on entinen kiinalainen naisjalkapalloilija.
Sun aloitti jalkapallon pelaamisen kahdeksanvuotiaana ja nousi Kiinan maajoukkueeseen jo 17-vuotiaana. Hän oli mukana Kiinan hopeaa saavuttaneessa joukkuessa Atlantan olympialaisissa 1996. Sun voitti vuoden 1999 maailmanmestaruuskilpailuissa Golden Bootin ja Golden Ballin. Sun olikin sinä vuonna ensimmäisenä naisena ehdolla Aasian jalkapalloliiton parhaaksi pelaajaksi[lähde? ]. Vuonna 2002 Sun äänestettiin vuosisadan parhaaksi naisjalkapalloilijaksi yhdessä Michelle Akersin kanssa. Sun lopetti jalkapallouransa loukkaantumisen takia 2006.
Aiheesta muualla

Sun Wen Kansainvälinen olympiakomitea. (englanniksi)
Soul Calibur V

| Soul Calibur V |
| --- | --- |
Kehittäjä:  Namco
Julkaisija:  Namco
Säveltäjä:  Junichi Nakatsuru
Pelisarja:  Soul Calibur
Julkaistu:  2012
Lajityyppi:  tappelupeli
Pelimuoto:  yksinpeli, moninpeli
Ikäluokitus:  CERO: D (17 vuotta tai vanhempi)  ESRB: Teini-ikäisille  PEGI 16 
Alusta:  PlayStation 3, Xbox 360
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK : 
Soul Calibur V on Namco Bandai Gamesin Soul Calibur-taistelupelisarjaan kuuluva peli, joka on julkaistu vuonna 2012 PlayStation 3 ja Xbox 360 -konsoleille.
Pelillä pelataan elektronisen urheilun kilpailuja (eSports).
Vanadisbadet

Vanadisbadet on maauimala Vanadiksenlehdolla Tukholman keskustassa Vasastadenin kaupunginosassa. Se on avattu vuonna 1938. Maauimala suljettiin huonon kunnon vuoksi vuonna 2007 ja aiottiin purkaa kokonaan ja korvata uudella uimalalla, mutta vuonna 2012 kaupunki päätti saneerata sen. Uudistettu uimala avattiin 53 miljoonan kruunun peruskorjauksen jälkeen kesäkuussa 2014.
Vanha Vanadisbadet

Vanha Vanadisbadet avattiin vuonna 1938. Funktionalistista tyyliä edustavan maauimalan suunnitteli arkkitehti Paul Hedqvist. Uimala maastoutui hyvin ympäristöönsä, sillä se oli rakennettu luonnonmuovaamaan, suojaisaan kallioleikkaukseen. Arkkitehtuurille ominaista olivat valkoiset betonirakenteet, suuret lasipinnat ja sinisiksi maalatut teräsrakenteet.
Uimala koostui kahdesta suuresta altaasta ja lastenaltaasta. Aurinkoterassilta oli näkymä kaupungin yli. Se oli Tukholman ensimmäinen sähkölämmitteinen maauimala.
Tukholman kaupunki omisti kiinteistön, ja viimeiset 20 vuotta operointi kilpailutettiin. Viimeinen yrittäjä Viivnest vastasi operatiivisesta toiminnasta vuosina 2001–2007.
Suunnitelma uudesta uimalasta

Alun perin kaupunki suunnitteli kuluneen ja elinkaarensa lopussa olleen maauimalan purkamista. Vuonna 2008 kaupungin esittelemässä suunnitelmassa paikalle olisi tullut uimahalli, liikuntahalleja, kahvila, myymälöitä ja kuntosali. Osa uima-altaista suunniteltiin avattavan kattorakenteen alle. Uusi uimala oli tarkoitus avata asiakkaille vuonna 2012.
Peruskorjaus

Kaupunki ei kuitenkaan koskaan lähtenyt viemään eteenpäin hankesuunnitelman mukaista sisäuimahallivetoista hanketta. Kaupungin liikuntahallinto esitteli vuonna 2012 peruskorjaukseen perustuvan hankesuunnitelman, jonka kustannusarvio oli 53 miljoonaa kruunua.
Peruskorjaukseen sisältyi allastekniikan, pintamateriaalien ja kaukolämpötekniikan uusiminen. Pieneksi pintaremontiksi jääneen hankkeen oli tarkoitus antaa altaalle kymmenen vuotta lisää käyttöaikaa. Työt aloitettiin vuonna 2013, ja uudistettu uimala avattiin ennen kesäkautta 2014.
Kuvia

Vanhempi Vanadisbadet vuonna 1938
Ilmakuva Vanadisbadetista vuodelta 1938
Lastenallas vuonna 2018
Vanadisbadet peruskorjauksen jälkeen viereiseltä kalliolta kuvattuna
Auringonottopaikat vuonna 2014 peruskorjauksen jälkeen
Aiheesta muualla

Wikimedia Commonsissa on kuvia tai muita tiedostoja aiheesta .
Om nya Vanadisbadet på Dagens Nyheter[vanhentunut linkki]
Videopelin ikäraja

Videopelin ikäraja on järjestelmä, jolla luokitellaan tietokone- ja videopelit käyttäjälle sopivaksi katsottuihin ikäryhmiin.
Suomessa on laitonta luovuttaa ja myydä 18+-luokituksen saanutta peliä alle 18-vuotiaalle, rangaistuksena voidaan langettaa sakko tai vankeutta enintään kuusi kuukautta.
Suomessa pelien ikäluokitteluksi hyväksytään yleiseurooppalainen pelien ikärajajärjestelmä PEGI (Pan European Game Information). Sen mukaan ikärajamerkinnät ovat seuraavat:
| Tunnus | Ikäraja |  |
| --- | --- | --- |
|  | 3+ | Sallittu kaikenikäisille |
|  | 7+ | Ei suositella alle 7-vuotiaille |
|  | 12+ | Ei suositella alle 12-vuotiaille |
|  | 16+ | Ei suositella alle 16-vuotiaille |
|  | 18+ | Ei suositella  alle 18-vuotiaille |

Tuotteiden pakkauksissa esitettävät sisältösymbolit kertovat tärkeimmät syyt, joiden vuoksi peli on saanut ikärajaluokituksen. Symboleja on kahdeksan: väkivalta, kiroilu, kauhu, huumeet, seksi, syrjintä, uhkapeli ja verkkopeli. PEGI-luokituksen ikäraja ei kerro pelin vaikeustasosta, vaan sisällön soveltuvuudesta.
St. Nikolai (fregatti)

| Svjatoi Nikolai |
| --- | --- |
 St. Nikolain hylystä nostettu keulakuva, Kymenlaakson museon kokoelmat.

Aluksen vaiheet
Rakentaja:  D. Masalski ja I. Kutygin
Kölinlasku:  tammikuussa 1790
Laskettu vesille:  23. huhtikuuta 1790
Poistui palveluskäytöstä:  uponnut 9. heinäkuuta 1790
Tekniset tiedot
Uppouma:  720 t
Pituus:  39,62 m
Leveys:  9,75 m
Syväys:  3,35 m
Miehistöä:  250
Aseistus
Aseistus:  alakannella: 2 × 24 naulan tykkiä 20 × 18 naulan tykkiä etu- ja takakansi: 2 × 18 naulan tykkiä 14 × 6 naulan tykkiä
Svjatoi Nikolai (ven. Святой Николай) oli Venäjän keisarikunnan laivaston soutufregatti, joka upposi 9. heinäkuuta 1790 Kustaan sodassa Ruotsinsalmen toisessa taistelussa ruotsalaisia vastaan. Hylky löytyi 1948, jonka jälkeen sitä on tutkittu laajasti ja sieltä on nostettu runsaasti esineistöä. Hylky kuuluu arvokkaimpaan hylkyluokkaan ja on 1976 suojeltu muinaismuistolain perusteella. Sen ympärillä on suoja-alue, jolla sukeltaminen on luvanvaraista.
Valmistus

Alus rakennettiin Kronstadtin telakalla talven 1789–1790 aikana. Se kuului viiden aluksen sarjaan, joka rakennettiin Ruotsinsalmen ensimmäisessä taistelussa vallatun Ruotsin laivaston saaristofregatti HMS Björn Järnsidan mallin mukaan. Alus laskettiin vesille 23. huhtikuuta 1790. Alus oli tyypiltään soutufregatti, joten se oli purjeiden lisäksi varustettu yhdeksällä airoparilla.
Sarjan muut samaan aikaan rakennetut alukset olivat Jekaterina, Maria, Aleksandr ja Konstantin, jotka jäivät ruotsalaisten saaliiksi tai tuhoutuivat Ruotsinsalmen toisessa taistelussa. Samoilla tyyppipiirustuksilla rakennettiin kaikkiaan 18 soutufregattia.
Palvelus

Kustaan III:n sodan kolmantena sotakesänä Ruotsin ja Venäjän saaristolaivastot kohtasivat 9. heinäkuuta 1790 Ruotsinsalmen toisessa meritaistelussa, jossa Ruotsi sai murskavoiton. Taisteluun Venäjän linjan keskustassa osallistunut Svjatoi Nikolai upposi illalla kello 18.30 ruotsalaisten tykkitulesta saamiensa osumien seurauksena. Alus kaatui ensin kyljelleen, kellui hetken ja upposi sitten nopeasti vieden mukanaan suurimman osan miehistöstä. Aluksen päällikkö ei suostunut poistumaan alukseltaan ja hukkui aluksensa mukana. Ainoastaan kaksitoista miehistönjäsentä pelastui.
On mahdollista, että alukselta pelastettiin jonkin verran yläkannella olleita tykkejä Kustaan sodan jälkeisinä vuosina 1790-luvulla yksinkertaisten sukelluskellojen avulla. Vähitellen aluksen uppoamispaikka kuitenkin unohtui.
Hylky

Hylky löydettiin 1948 väylätöiden yhteydessä noin 17 metrin syvyydestä. Sukeltaja Karl Reijasto sai tehtäväkseen selvittää, mikä väylällä ollut este oli. Suuren sotalaivan, jonka kannella oli yhä tykkejä lavetteineen, löytyminen herätti aikanaan suurta huomiota. Julkisuudessa vaadittiin myös hylyn säilyttämistä ja taustan selvittämistä, mutta meriarkeologia oli Suomessa vielä kehittymätöntä. Tärkeän laivaväylän keskellä ollut hylky oli este laivaliikenteelle, ja Reijasto määrättiin madaltamaan hylkyä raivaamalla pois ylimmät kansirakenteet. Hän purki peräkannen ja siivosi keulapakan. Mastot poistettiin. Kannella olleet 27 tykkiä nostettiin.
Vuonna 1949 Kotkassa kuitenkin päätettiin, että hylky olisi nostettava. Valtioneuvosto asetti tammikuussa 1950 komitean selvittämään nostomahdollisuuksia. Komitean lausunto valmistui marraskuussa 1951. Siinä todettiin, että nostettaessa hylky todennäköisesti hajoaisi kappaleiksi ja konservointikulut olisivat mittavat. Lausuntossa suositeltiin, että alusta ei nostettaisi valtion varoilla, vaan jätettäisiin paikoilleen. Esineistön ja helposti irrotettavien osien nostamista voitiin kuitenkin jatkaa Kymenlaakson museoseuran toimesta mikäli Muinaistieteellinen toimikunta siihen antaisi luvan.
Komitean lausunnosta huolimatta Kotkassa jatkettiin noston suunnittelua, koska hylky haluttiin nostaa tai ainakin siirtää pois hankalalta laivaväylältä. Tavoitteena oli kehittää hylystä kaupungille matkailunähtävyys. Kesällä 1952 nostoon tarjoutuikin tilaisuus, kun saksalainen yritys oli Kotkan satamassa raivaamassa satamaan jatkosodan aikana upotettua ilmatorjunta-alus Niobea. Kaupunki teki sukellusyrityksen kanssa sopimuksen hylyn nostamisesta ja siirtämisestä turvaan Varissaaren rantavesiin. Nostoyritys kuitenkin epäonnistui pahasti ja aluksen keulapieli repesi. Suunnitelmat aluksen nostamisesta tai siirtämisestä kokonaisena kariutuivat tähän yritykseen. Hylyn tutkimista ja rakenneosien ja esineiden nostoa kuitenkin jatkettiin 1950-luvulla.
Hylky > Meriarkeologiset tutkimukset

Ensimmäiset varsinaiset tieteelliset meriarkeologiset tutkimukset hylyllä järjestettiin vuonna 1961. Tutkimusleiriä vetivät diplomi-insinööri Ora Patoharju ja toimittaja Erkki Koivusalo. Hylkyä tutkittiin nyt ensimmäisen kerran järjestelmällisesti jakamalla se köysien avulla ruutuihin, joiden pohjalta voitiin laatia rekonstruktiopiirustuksia. Leirin aikana hylystä nostettiin myös runsaasti esineistöä. Tutkimuksia jatkettiin myös vuosina 1962 ja 1963.
Vuonna 1967 hylyssä tehtiin tarkastussukelluksia, jolloin sen huomattiin merkittävästi hajonneen muutaman edellisen vuoden aikana. Seuraavana kesänä pyrittiinkin tekemään pelastuskaivauksia ja -nostoja suurimmassa vaarassa olevalle esineistölle ja -rakenneosille. Vuosina 1972 ja 1973 tutkimuksia ja nostoja jatkettiin Merihistoriallisen toimiston johdolla. Tutkimuksia tehtiin myös kesällä 1975. Hylky tunnistettiin 1970-luvun puolivälissä Ruotsin sota-arkistosta löytyneen taistelukartan avulla venäläiseksi soutufregatti Svjatoi Nikolaiksi (Sankt Nikolai).
Hylyn tutkimuksia jatkettiin 1980-luvulla. Sukellusleirejä jäjetettiin vuosina 1983, 1984 ja 1985, joista viimeksi mainittu oli ensimmäinen kansainvälinen leiri, johon osallistui tutkijoita Puolasta. Vuonna 1986 sukellusleirillä oli tutkijoita Yhdysvalloista, Isosta-Britanniasta ja Ruotsista. Sukelluksia tehtiin myös vuonna 1987.
1980-luvun jälkeen hylyllä ei ole tehty kaivauksia. Hylyllä tehtyjen viistokaikuluotausten ja tarkastussukellusten perusteella tiedetään, että hylky on osoittain romahtanut ja sen kunto muutoinkin suuresti huonontunut.
Hylky > Esineistö ja rakenneosat

Svjatoi Nikolaista on vuosikymmenten aikana nostettu tuhansia esineitä ja laivan rakenneosia. Esineistö sisältää muun muassa tykkejä, käsiaseiden osia, erilaisia astioita ja pulloja, navigointivälineitä, nappeja, solkia, univormujen jäänteitä, matkaikoneita ja köysiä. Lukuisten erilaisten rakenneosion jokoussa on muun muassa laivan keulakuva, koristeosia, plokeja ja ankkuripeli.
Hylystä on nostettu myös ihmisen luita. Vuonna 1975 osa nostetuista luista haudattiin Kotkan Pyhän Nikolauksen kirkon viereiselle vanhalle hautausmaalle ja paikalla paljastettiin muistomerkki.
Hylystä nostetut esineet ovat Suomen merimuseon ja Kymenlaakson museon kokoelmissa. Esineistöä ja hylyn rakenneosia on runsaasti näytteillä Merikeskus Vellamossa vuonna 2020 avautuneessa Kohtalona Ruotsinsalmi -näyttelyssä. Hylyn rakenneosia ja tykkejä on lisäksi esillä Kotkan edustan Varissaaressa.
Aiheesta muualla

Museovirasto – Kulttuuriympäristön palveluikkuna: St. Nikolai
Suomen merimuseon Historia eläväksi digitaalisella tarinankerronnalla -projektissa 3D-mallinnettu Svjatoi Nikolai purjeet auki sekä Svjatoi Nikolai purjeet kiinni.
Fregatti St. Nikolain ja sen miehistön muistokivi ortodoksisen Pyhän Nikolaoksen kirkon vanhalla hautausmaalla Kotkassa.
Spalathronísi

Spalathronísi (kreik. Σπαλαθρονήσι) voi viitata seuraaviin saariin Kreikassa:
Spalathronísi eli Salafthonísi, saari Argo-Saronisten saarten saariryhmässä lähellä Agkístria
Spalathronísi eli Spálathro, saari Kassándranlahdessa Chalkidikín niemimaan rannikolla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spalathronísi”, voi hakea sivunnimihaulla, laajalla sivunnimihaulla tai tekstihaulla.
Sulkulahti (Rautalampi)

| Sulkulahti |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°29′06″N, 26°35′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  salmi Armisveteen 
Järvinumero:  14.373.1.008
Mittaustietoja
Pinnankorkeus:  106 m  
Pituus:  350 m  
Leveys:  130 m  
Rantaviiva:  0,999 km  
Pinta-ala:  3,237 ha  
Saaria:  ei saaria 
 fiSulkulahti 
Sulkulahti  on Pohjois-Savossa Rautalammella Sapelin lähellä sijaitseva lampi.
Maantietoa

Lammen pinta-ala on 3,2 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Armisveden alueeseen (14.373) se kuuluu. Lammen vedenpinnan korkeus on 106 metriä mpy.
Spalathronísi (Chalkidikí)

| --- | --- |
Muut nimet:  Spálathro (Σπάλαθρο)
Sijainti:  40°01′15″N, 23°48′26″E, Sithonía Chalkidikí, Keski-Makedonia Kreikka
Vesialue:  Kassándranlahti
Merialue:  Egeanmeri, Välimeri
Korkein kohta:  11  m 
Pinta-ala:  0,104 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Spalathronísi (kreik. Σπαλαθρονήσι) eli Spálathro (Σπάλαθρο) on pieni Kreikan saari, joka sijaitsee Kassándranlahdessa eli Toronaíoslahdessa Chalkidikín niemimaan rannikolla. Saaren pinta-ala on noin 0,104 neliökilometriä ja se on asumaton (vuonna 2011). Hallinnollisesti Spalathronísi kuuluu Sithonían kuntaan, Chalkidikín alueyksikköön ja Keski-Makedonian alueeseen.
Spalathronísi sijaitsee Chalkidikín niemimaahan kuuluvan Sithonían niemen länsirannikon edustalla Néos Marmaráksen Galínin kylän kohdalla. Sen etäisyys Sithonían rannikosta on noin 500 metriä. Saaren ympärillä sijaitsee kaksi pienempää kalliosaarta. Yhdessä saaret tunnetaan nimellä Spalathronísia (Σπαλαθρονήσια).
Saari oli myynnissä ainakin vuonna 2016 kymmenellä miljoonalla eurolla.
Stylianós Pattakós

| Stylianós Pattakós> Στυλιανός Παττακός.Kreikan varapääministeri |
| --- | --- |
 13. joulukuuta 1967 – 8. lokakuuta 1973  
Edeltäjä:  Grigórios Spantidákis
Seuraaja:  Adamántios Androutsópoulos
Kreikan sisäministeri
 21. huhtikuuta 1967 – 25. elokuuta 1971 10. toukokuuta 1973 – 8. lokakuuta 1973  
Edeltäjä:  Spýros Theotókis Adamántios Androutsópoulos
Seuraaja:  Adamántios Androutsópoulos Ioánnis Agathangélou
Henkilötiedot
Syntynyt: 8. marraskuuta 1912 Kourítes, Kreikka
Kuollut: 8. lokakuuta 2016 (103 vuotta) Ateena, Kreikka
Ammatti:  sotilas
Puoliso:  Dímitra Pattakoú os. Nikolaḯdou
Lapset:  2, tyttäret Róza ja Eiríni
Tiedot
Puolue:  EPEN
Tutkinnot:  Kreikan sotilasakatemia
Uskonto:  ortodoksisuus
Etnisyys:  kreikkalainen
Sotilaspalvelus
Palvelusmaa(t):   Kreikka
Palvelusvuodet:  1930–1974
Sotilasarvo:  prikaatinkenraali
Taistelut ja sodat:  Italian–Kreikan sota Kreikan taistelu Kreikan sisällissota Kreikan sotilasvallankaappaus 1967
Stylianós Pattakós (kreik. Στυλιανός Παττακός, 8. marraskuuta 1912 – 8. lokakuuta 2016) oli kreikkalainen prikaatinkenraali, joka oli yksi Kreikan sotilasjuntan johtajista vuosina 1967–1974.
Pattakós opiskeli Kreikan sotilasakatemiassa, ja palveli luutnanttina vuosien 1940–1941 Italian–Kreikan sodassa sekä majurina Kreikan sisällissodan aikaan 1946–1949. Hän kohosi sotilasurallaan prikaatinkenraaliksi.
Sotilasjuntan johtomiehiä huhtikuun 1967 vallankaappauksessa

Stylianós Pattakós yhdessä Geórgios Papadópoulosin ja Nikólaos Makarézosin kanssa suunnitteli ja toteutti vallankaappauksen yöllä 21. huhtikuuta 1967. Pattakósin rooli kaappauksessa oli komentaa Ateenan lähellä olevat panssarijoukkonsa Ateenan kaduille. Hänestä tuli tällöin valtaan nousseen  Konstantínos Kólliasin hallituksen sisäministeri, joka johti poliittisten vastustajien pidätyksiä. Kuningas Konstantin II:n vastavallankaappauksen epäonnistuttua joulukuussa 1967 juntan johdossa tapahtui muutoksia pääministeri Kólliasin ja varapääministeri Grigórios Spantidákisin osoittaessa tukeaan kuninkaan toimenpiteelle. Heidät syrjäytettiin, ja Papadópoulosista tuli pääministeri ja Pattakósista varapääministeri. Elokuussa 1971 juntan johtomies Papadópoulos järjesteli hallitustaan, ja tällöin Pattakós menetti sisäministerin tehtävän jatkaen kuitenkin varapääministerinä.
Syrjään vallasta lokakuussa 1973

Papadópoulos oli ottanut entistä tiukemman otteen vallasta, ja lokakuun alussa 1973 hän syrjäytti vallankaappauksen tehneet kumppaninsa. Näin Pattakós kuten myös Makarézos jäivät uuden Spyrídon Markezínisin siviilihallituksen ulkopuolelle. Tilanne ei ollut kuitenkaan Papadópoulosin hallussa, vaan vajaa kaksi kuukautta myöhemmin 25. marraskuuta 1973 hänet syöstiin vallasta toisen sotilaallisen ryhmän eli kenraalien ottaessa vallan Kreikassa.
Sotilasvalta päättyi Kyproksen kriisin myötä heinäkussa 1974. Valtaan nousi Konstantínos Karamanlís. Karamanlísin hallitus asetti juntan jäsenet syytteeseen 28. heinäkuuta 1975. Syytetyistä Papadópoulos, Pattakós ja Makarézos ottivat vastuun huhtikuun 1967 sotilasvallankaappauksesta. Heidät tuomittiin 21 päivää kestäneen oikeudenkäynnin jälkeen kuolemaan maanpetoksesta. Pian tuomioiden julistamisen jälkeen Karamanlísin hallitus muutti ne elinkautiseksi vankeudeksi.
Pattakós istui vankilassa 17 vuotta. Konstantínos Mitsotákisin hallitus vapautti hänet vankilasta 28. syyskuuta 1990 terveydellisistä syistä, ja hänet asetettiin kotiarestiin.
Pattakós kuoli 8. lokakuuta 2016 104-vuotiaana. Hänen hautajaisensa pidettiin 11. lokakuuta 2016 Kreetalla. Kuolemasta uutisoitiin tällöin näkyvästi, ja niin monet ihmiset osallistuivat niihin.
Aiheesta muualla

Kuvia tai muita tiedostoja aiheesta Stylianós Pattakós Wikimedia Commonsissa
Geórgios Papadópoulos (keskellä) yhdessä Stylianós Pattakóksen (vasemmalla) ja Nikólaos Makarézosin (oikealla) kanssa.
Sogndal

Sogndal on kunta Vestlandin läänissä Norjassa. Vuonna 2020 siihen yhdistettiin Leikangerin ja Balestrandin kunnat. Sogndalissa oli vuoden 2024 alussa 12 319. Hallinnollisen keskuksen Sogndalsfjøran lisäksi kunnassa sijaitsevat Kaupangerin, Hermansverk/Leikangerin, Kjørnesin ja Balestrandin taajamat.
Vestlandetin korkeakoululla on kampus Sogndalissa.
Media

Paikallislehti Sogn Avis ilmestyy kolmesti viikossa.
Kuvia

Sogndalin keskusta
Kunnan vaakuna vuoteen 2020
Kaupangerin sauvakirkko
Sognin kulttuurihistoriallinen museo
Tunnettuja henkilöitä

Eirik Bakke (s. 1977), jalkapalloilija
Tone Damli (s. 1988), laulaja
Liv Signe Navarsete (s. 1958), poliitikko
Eva Weel Skram (s. 1985), laulaja
Aiheesta muualla

Kuvia tai muita tiedostoja aiheesta Sogndal Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Somerville (New Jersey)

| Somerville |
| --- | --- |

Valtio:  Yhdysvallat
Osavaltio:   New Jersey
Piirikunta:  Somerset
Pinta-ala:  
 – Kokonaispinta-ala:  6,13 km²
 – Josta vettä:  0,07 km² 
Väkiluku (2020):  12 346
 – Väestötiheys:  2060 as./km²
 
 http://www.somervillenj.org 
Infobox OKVirheellinen NIMI-arvo: 
Somerville on kunta (borough) New Jerseyn osavaltiossa, Yhdysvalloissa. Sen väkiluku oli 12 346 vuonna 2020. Kunta toimii Somersetin piirikunnan hallintokeskuksena.